

**ประกาศองค์การบริหารส่วนตำบลโคกเจริญ**

**เรื่อง รับสมัครนักเรียนเพื่อเข้าเรียนในศูนย์พัฒนาเด็กเล็กในสังกัดองค์การบริหารส่วนตำบลโคกเจริญ** **ประจำปีการศึกษา ๒๕๕๙**

**...................................................................................................................................**

ด้วยศูนย์พัฒนาเด็กเล็กในสังกัดองค์การบริหารส่วนตำบลโคกเจริญ จะเปิดรับสมัครเด็กเล็กโดยทำการคัดเลือกให้เข้าเรียนในศูนย์พัฒนาเด็กเล็ก ประจำปีการศึกษา ๒๕๕๙ ตามหลักเกณฑ์และเงื่อนไขในการรับสมัคร ดังต่อไปนี้

**๑. คุณสมบัติของนักเรียน**

๑.๑ เด็กที่สมัครต้องมีภูมิลำเนาหรืออาศัยอยู่ในเขตองค์การบริหารส่วนตำบลโคกเจริญ

๑.๒ เด็กที่สมัครต้อง

* เด็กที่สมัครต้องมีอายุครบ ๒ ปี ๖ เดือน นับถึงวันที่ ๑๖ พฤษภาคม พ.ศ. ๒๕๕๙
* เด็กระดับอนุบาล ๔ ขวบ เด็กที่เกิดในปี พ.ศ. ๒๕๕๔ ตลอดทั้งปี
* เด็กระดับอนุบาล ๕ ขวบ เด็กที่เกิดในปี พ.ศ. ๒๕๕๓ ตลอดทั้งปี

 ๑.๓ เด็กที่สมัครต้องเป็นเด็กที่มีสุขภาพแข็งแรง ไม่เป็นโรคติดต่อร้ายแรง หรือโรคอื่นๆที่จะทำ

 ให้เป็นอุปสรรคต่อการเรียน

 **๒. จำนวนนักเรียนระดับปฐมวัยที่จะรับสมัคร ไม่จำกัดจำนวน**

 **๓. หลักฐานและเอกสารที่จะต้องนำมาในวันสมัคร**

 ๓.๑ สำเนาทะเบียนบ้านนักเรียน จำนวน ๑ ชุด

 ๓.๒ สำเนาสูติบัตร จำนวน ๑ ชุด

 ๓.๓ สมุดบันทึกสุขภาพ (ฉบับจริง )พร้อมสำเนา จำนวน ๑ ชุด

 ๓.๔ สำเนาบัตรประจำตัวประชาชนบิดาและมารดา จำนวน ๑ ชุด

 ๓.๕ สำเนาทะเบียนบ้านบิดาและมารดา จำนวน ๑ ชุด

 ( ต้องนำตัวเด็กมาแสดงตนในวันที่สมัครด้วย )

 **๔. วัน เวลา สถานที่รับสมัคร**

 ๔.๑ เปิดรับสมัครระหว่างวันที่ ๑๕ กุมภาพันธ์ - ๓๑ มีนาคม ๒๕๕๙

 ๔.๒ เวลาเปิดรับสมัครเริ่มตั้งแต่ ๐๘.๓๐ น. - ๑๖.๓๐ น. (ยกเว้นวันหยุดราชการ)

 ๔.๓ สถานที่รับสมัคร ณ ศูนย์พัฒนาเด็กเล็กที่ท่านประสงค์จะนำบุตรหลานเข้าเรียน

๔.๔ ใบสมัคร ติดต่อขอรับได้ที่ศูนย์พัฒนาเด็กเล็กที่ท่านประสงค์จะนำบุตรหลานเข้า

 **๕. กำหนดเวลาเรียน**

๕.๑ เปิดเรียน วันจันทร์ - วันศุกร์

* เวลาการส่งนักเรียน ๐๗.๓๐ น. -๐๘. ๓๐ น.
* เวลาการรับนักเรียน ๑๕.๐๐ น. เป็นต้นไป

 **๖. เครื่องใช้ส่วนตัวสำหรับนักเรียนที่ผู้ปกครองต้องเตรียมมาให้นักเรียน ตั้งแต่เปิดเรียนวันแรก**

 ๖.๑ เครื่องใช้ส่วนตัวสำหรับนักเรียน เช่น ที่นอน หมอน ผ้าขนหนูสำหรับเช็ดหน้า แปรงสี

 ฟัน ยาสีฟัน แป้ง ฯลฯ

 **๗. อาหารสำหรับนักเรียนในศูนย์พัฒนาเด็กเล็กสังกัดองค์การบริหารส่วนตำบลโคกเจริญ จัด**

 **อาหารให้ ๓ เวลา ดังนี้**

* เวลา ๑๐.๓๐ น. อาหารเสริม (นม)
* เวลา ๑๑.๐๐ น. อาหารกลางวัน
* เวลา ๑๔.๑๕ น. อาหารว่าง

**๘. การรักษาความปลอดภัยแก่นักเรียน**

๘.๑ การมารับและส่งนักเรียน ผู้ปกครองต้องมารับ - ส่งนักเรียนให้ตรงเวลาและลงชื่อในสมุดบบันทึกการ รับ – ส่ง ทุกครั้ง มิฉะนั้นจะไม่อนุญาตให้รับนักเรียนออกจากศูนย์พัฒนาเด็กเล็กโดยเด็ดขาด

 ๘.๒ ห้ามนักเรียนสวมหรือนำเครื่องประดับ ของเล่นที่มีราคาแพง มาที่ศูนย์พัฒนาเด็กเล็ก

 หากฝ่าฝืนและเกิดการสูญหาย ทางศูนย์พัฒนาเด็กเล็กจะไม่รับผิดชอบใด ๆทั้งสิ้น

 ๘.๓ ในกรณีที่เด็กหยุดเรียนด้วยประการใดก็ตาม ผู้ปกครองจะต้องแจ้งให้ทางศูนย์พัฒนาเด็ก

 เล็กทราบเป็นลายลักษณ์อักษรหรือทางโทรศัพท์

๘.๔ หากผู้ปกครองมีปัญหาใด ๆ เกี่ยวกับนักเรียนโปรดติดต่อครูผู้ดูแลเด็กประจำศูนย์พัฒนาเด็ก

เล็กหรือนักวิชาการศึกษาขององค์การบริหารส่วนตำบลโคกเจริญโดยตรง

 **๙. หลักสูตรการพัฒนาและการให้บริการ**

 ๙.๑ เปิดภาคเรียนที่ ๑/๒๕๕๙ ในวันที่ ๑๖ พฤษภาคม พ.ศ. ๒๕๕๙ เป็นต้นไป

๙.๒ การจัดการเรียนการสอนตามหลักสูตรการศึกษาปฐมวัยของกรมส่งเสริมการปกครองส่วนทั้ง ถิ่น โดยบุคลากรขององค์การบริหารส่วนตำบลโคกเจริญ ที่มีความรู้ระดับปริญญาตรี หลักสูตรครุศาสตร์บัณฑิต สาขาการศึกษาปฐมวัย และสามารถติดต่อสอบถามได้ที่ศูนย์พัฒนาเด็กเล็กใกล้บ้าน

 **๑๐. กรณีเด็กที่สมัครมีภูมิลำเนาหรืออาศัยอยู่นอกเขตองค์การบริหารส่วนตำบลโคกเจริญ หรือมีอายุไม่ครบตามที่กำหนดตามข้อ ๑.๑ และ ๑.๒ ให้คณะกรรมการศูนย์พัฒนาเด็กเล็ก พิจารณาขอยกเว้นโดยความเห็นชอบของผู้บริหารองค์การบริหารส่วนตำบลโคกเจริญ**

ประกาศ ณ วันที่ ๑๒ กุมภาพันธ์ พ.ศ. ๒๕๕๙

(นายไพโรจน์ ช่วยชนะ)

นายกองค์การบริหารส่วนตำบลโคกเจริญ